als_Latn dik_Latn sag_Latn
Lindjet cezariane mund të jenë duke ndryshuar evolucionin e njeriut
Lindjet me operacion ose siç njihen ndryshe prerjet cezariane kanë qenë në rritje gjatë dekadës së fundit dhe tashmë përbëjnë gati 30 për qind të lindjeve në SHBA. Një studim i kryer në Austri tregon se lindjet cezariane janë bërë edhe më të zakonshme dhe mund të jenë duke ndryshuar rrjedhën e evolucionit të njeriut. Foshnjat janë duke lindur me koka më të mëdha, gjë që teorikisht çon në kryerjen e një operacioni me prerje cezariane.
Po përse? Përpara se të kryheshin lindjet cezariane fëmijët me kokë të madhe dhe nënat shumë të ngushta për ta lindur në mënyrë natyrale foshnjën e tyre kishin një shans të madh për të humbur jetën gjatë lindjes. Por prej lindjeve cezariane, me qëllim për t’i shpëtuar këto foshnja, gjenet që kontribuojnë për zmadhimin e kokës së foshnjës vazhdojnë dhe zhvillohen. Kjo do të thotë që vazhdojnë të lindin fëmijë me madhësi të kokës më të madhe. Mjekët kanë pohuar se nënat shpesh tremben dhe zgjedhin të bëjnë lindje cezariane edhe pse ato mund të jenë në gjendje të përballojnë një lindje natyrale. Ata sugjerojnë se operacione të tilla të kryhen vetëm në rastet e rrezikshmërisë së lartë për nënën dhe fëmijën dhe jo me preferencën e nënës. /Blitz.al./
als_Latn als_Latn als_Latn